सोमबार साँझ ६ बजेदेखि झन्डै एक घन्टा चलेको शपथ समारोहमा पाकिस्तानी प्रधानमन्त्री नवाज सरिफ, अफगान राष्ट्रपति हमिद कारजाई, भुटानी प्रधानमन्त्री छिरिङ तोग्बे, श्रीलंकाका राष्ट्रपति महिन्द्रा राजापाक्षे, माल्दिभ्सका राष्ट्रपति अब्दुल्ला यमिन र बंगलादेशकी सभामुख सिरिन एस चौधरी एउटै पंक्तिमा बसेका थिए । शपथग्रहण समारोहपछि राष्ट्रपति प्रणव मुखर्जीले शीर्षस्थ नेताहरूका लागि दिएको रात्रिभोजमा प्रधानमन्त्री कोइराला र मन्त्री विमलेन्द्र निधि सरिक भए ।
